Na temelju Pravilnika o dodjeli gradskih prostora na korištenje udrugama na području Grada Omiša („Službeni glasnik Grada Omiša“ br. 1/18) i Zaključka oznake KLASA: 372-02/23-01/03, URBROJ: 2181-7-05-02/2-23-1 od 12.9.2023.godine, Gradonačelnik Grada Omiša raspisuje

**JAVNI NATJEČAJ**

**za dodjelu prostora na području Grada Omiša na korištenje udrugama**

1. Raspisuje se javni natječaj za dodjelu gradskog prostora na korištenje udrugama, prikupljanjem pisanih prijava u zatvorenim omotnicama, na rok od 5 godina, prema tabelarnom prikazu kako slijedi:

|  |  |  |  |
| --- | --- | --- | --- |
| **Adresa** | **Površina (m2)** | **Mjesečna****naknada (EUR) bez PDV-a** | **Namjena-područje aktivnosti** |
| Zakučac 24, Omiš, 1 kat  |  47,13 m² | 0,13 EUR (1,00 KN) /m² | Namjena vezana uz sport-skladištenje opreme |

2. Rok za podnošenje pisanih prijava je 16.10.2023.godine.

3. Prijave na ovaj natječaj podnose pisanim putem na adresu: GRAD OMIŠ, Trg kralja Tomislava 5, 21310 Omiš, u zatvorenoj omotnici s naznakom: „Ne otvaraj – Javni natječaj za dodjelu gradskog prostora na korištenje udrugama - Zakučac“ preporučeno poštom ili osobnom dostavom u Grad Omiš ili se dostavljaju elektroničkim putem u pdf digitalnom formatu na adresu elektroničke pošte: grad@omis.hr.

4. Prijava se podnosi isključivo na obrascu prijave na javni natječaj koji je sastavni dio natječajne dokumentacije i sa obveznim obrascima vlastoručno potpisane od strane osobe ovlaštene za zastupanje, te ovjerene službenim pečatom udruge. Obrasci koji su sastavni dio natječajne dokumentacije mogu se preuzeti sa stranice Grada Omiša, www.omis.hr, te se popunjavanju na računalu. Podnositelj prijave koja se podnosi elektroničkim putem, na zahtjev Grada Omiša, dužan je dostaviti na uvid svu potrebnu izvornu dokumentaciju i obvezne priloge u izvorniku.

5. Sadašnji korisnik i korisnik koji posjeduje ugovor ili drugi akt o dodjeli prostora na korištenje donesen prije stupanja na snagu Pravilnika o dodjeli gradskih prostora na korištenje udrugama na području grada Omiša („Službeni glasnik Grada Omiša“ br. 1/18), a glasi na neodređeno vrijeme ili na određeno vrijeme čiji rok nije istekao, dužan je sudjelovati u natječaju i ostvaruje pravo prvenstva na sklapanje ugovora o korištenju prostora ako ispunjava uvjete iz javnog natječaja.

Pod sadašnjim korisnikom smatra se korisnik poslovnoga prostora koji nema sklopljen ugovor ili drugi akt o dodjeli prostora na korištenje i koji obavlja u tom prostoru djelatnost udruge, a protiv kojega se ne vodi postupak radi ispražnjenja i predaje poslovnoga prostora te koristi taj prostor bez prekida u trajanju od najmanje 5 godina.

6. Pravo podnošenja pisane prijave za gradski prostor imaju udruge i druge organizacije civilnog društva (dalje u tekstu: udruge) koje ispunjavaju sljedeće uvjete:

 - udruga mora biti upisana u Registar udruga Republike Hrvatske ili u drugi odgovarajući

 registar i imati registrirano sjedište u Gradu Omišu;

 - udruga mora biti upisana u Registar neprofitnih organizacija;

 - udruga mora uredno plaćati doprinose i poreze te druga davanja prema državnom

 proračunu i proračunu Grada Omiša;

 - udruga mora imati organizacijske kapacitete i ljudske resurse za provedbu aktivnosti;

 - mora voditi transparentno financijsko poslovanje;

 - da se protiv udruge i osobe ovlaštene za zastupanje udruge ne vodi kazneni postupak i da

 nije pravomoćno osuđena za prekršaj ili kazneno djelo iz članka 48. Uredbe o kriterijima,

 mjerilima i postupcima financiranja i ugovaranja programa i projekata od interesa za opće

 dobro koje provode udruge („Narodne novine“, br. 26/15, 37/21, dalje u tekstu: Uredba);

 - aktivnosti se moraju provoditi na području Grada Omiša

 - prijava na natječaj mora sadržavati svu dokumentaciju i popunjene obrasce određene natječajnom

 dokumentacijom;

 - udruga mora uredno ispunjavati obveze iz svih prethodno sklopljenih ugovora o korištenju

 gradskih prostora.

7. Prijava na natječaj mora sadržavati:

* ispunjeni obrazac prijave na javni natječaj, koji sadrži osnovne podatke o udruzi;
* izvadak iz matičnog registra u koji je udruga upisana (ispis internetske stranice);
* dokaz o upisu u Registar neprofitnih organizacija (ispis internetske stranice RNO-a);
* presliku statuta, sa svim izmjenama i dopunama;
* ispunjeni obrazac Izjave o nepostojanju duga s osnove potraživanja Grada Omiša;
* potvrdu Porezne uprave o stanju duga po osnovi javnih davanja o kojima službenu evidenciju vodi Porezna uprava, u izvorniku ne stariju od 30 dana od objave Javnog natječaja;
* ispunjeni obrazac Izjave o podmirenim obvezama (kao dokaz o urednoj predaji svih izvješća Gradu Omišu, Poreznoj upravi/FINI i drugim institucijama);
* preslika financijskog izvješća za prethodnu godinu;
* popis ostvarenih financijskih potpora za projekte/programe (dokumentirati);
* izvod iz matične knjige radnika (evidencija o zaposlenim radnicima);
* popis članova i/ili volontera;
* broj korisnika usluga;
* ispunjeni obrazac Izjave o partnerstvu u slučaju namjere korištenja prostora u partnerstvu s ostalim udrugama;
* ispunjen obrazac Izjave o nekažnjavanju.

8. Za korištenje gradskog prostora može se prijaviti više udruga koje ga planiraju koristiti zajednički. Prijavu podnosi samo jedna od udruga koja smatra da na natječaju može ostvariti najveći broj bodova sukladno navedenim kriterijima i mjerilima. Namjera korištenja gradskog prostora u suradnji ili partnerstvu sa ostalim udrugama potvrđuje se izjavom koja se prilaže uz prijavu za dodjelu gradskog prostora, potpisanom od ovlaštenih osoba svih suradničkih/partnerskih udruga.

9. Kriteriji i mjerila za bodovanje pristiglih prijava na natječaj za dodjelu prostora su:

**a) Godine aktivnog sudjelovanja u programima javnih potreba od interesa za Grad Omiš u posljednjih pet godina**

- za svaku godinu aktivnog djelovanja 1 bod

**b) Broj zaposlenika**

- do 3 1 bod

- od 3 do 6 2 boda

- 7 i više 3 boda

**c) Broj članova i/ili volontera**

- do 20 1 bod

- od 21 do 50 2 boda

- od 51 do 100 3 boda

- više od 100 4 boda

**d) Neposredan rad s korisnicima usluga**

- rad s ciljanim skupinama do 20 korisnika 1 bod

- rad s ciljanim skupinama od 21 do 50 korisnika 3 boda

- rad s ciljanim skupinama iznad 50 korisnika 5 boda

**e) Ostvarene financijske potpore za projekte/programe**

- iz EU fondova………………………………………................................................5 bodova

- iz državnog / županijskog proračuna.........................................................................4 boda

- iz proračuna Grada Omiša .3 boda

- iz poslovnog sektora..................................................................................................2 boda

-od drugog inozemnog javnog ili privatnog donatora .1 boda

**f) Broj partnerskih organizacija civilnog društva s kojima se planira zajednički koristiti**

**dodijeljeni prostor**

- 1 partner....................................................................................................................3 boda

- 2 partnera..................................................................................................................5 bodova

- za svaku partnersku organizaciju iznad dvije dodatno .1 bod

**g) Prethodno korištenje prostora**

- prethodno uredno korištenje istog gradskog prostora............................................10 bodova

**h) Ukupno ostvareni financijski prihodi poslovanja u zadnjem godišnjem**

 **izvještajnom razdoblju:**

- ukupni prihod ostvaren do 100.000,00 kn................................................................1 bod

- za svaki daljnjih ostvarenih 100.000,00 kn ...............................................dodatni 1 bod

**i) Udruge osoba iz Zakona o hrvatskim braniteljima iz Domovinskog rata i**

 **članovima njihovih obitelji („NN“ br.121/17, 98/19, 84/21)**

**-** udruga hrvatskih vojnih invalida iz Domovinskog rata..............................................5 bodova

- udruga članova obitelji umrlih i nestalih

 hrvatskih branitelja iz Domovinskog rata...................................................................4 boda

- udruga dragovoljaca i udruga zatočenih

 hrvatskih branitelja iz Domovinskog rata...................................................................3 boda

 - udruga ostalih hrvatskih branitelja iz Domovinskog rata...........................................2 boda

10. Na temelju zbroja bodova za svakog podnositelja prijave Povjerenstvo utvrđuje Prijedlog liste prvenstva za dodjelu gradskog prostora na korištenje udrugama koja se objavljuje na oglasnoj ploči Grada Omiša i na stranici Grada Omiša www.omis.hr.

11. Prijavitelji, čije su prijave podnesene izvan natječajnog roka ili su nepotpune, kao i one koje ne ispunjavaju uvjete iz ovog natječaja, neće biti uvršteni na Prijedlog liste prvenstva za dodjelu gradskog prostora.

12. Ako dva ili više podnositelja prijava imaju jednak broj bodova, prednost na listi prvenstva ima onaj podnositelj koji je ostvario više bodova po kriteriju:

- broj prosječno zaposlenih u zadnje tri godine

- prethodno korištenje prostora.

13. Na Prijedlog liste prvenstva za dodjelu pojedinog gradskog prostora prijavitelji mogu uložiti prigovor gradonačelniku Grada Omiša putem pisarnice Grada Omiša, zbog redoslijeda na listi reda prvenstva ili zbog neuvrštavanja na listu reda prvenstva iz razloga navedenih u točki 11. natječaja, u roku 8 dana od dana objavljivanja Prijedloga liste prvenstva. Prigovor se šalje preporučenom pošiljkom ili se podnosi neposredno u pisarnici zgrade gradske uprave, Trg kralja Tomislava 5, 21310 Omiš. Odluka gradonačelnika Grada Omiša o prigovoru je konačna.

14. Konačnu listu prvenstva za dodjelu pojedinog gradskog prostora, na prijedlog Povjerenstva, utvrđuje Gradonačelnik. Na temelju Konačne liste iz prethodnog stavka Povjerenstvo predlaže, a Gradonačelnik donosi Zaključak o dodjeli prostora na korištenje, koji će biti objavljen na stranici Grada Omiša www.omis.hr.

15. Na temelju Zaključka gradonačelnika Grada Omiša sklapa se Ugovor o korištenju gradskog prostora (u nastavku: ugovor). Ugovor se sklapa na pet (5) godina kao javnobilježnički akt, a troškove solemnizacije snosi korisnik. Ako prijavitelj koji je ostvario najviše bodova za ne pristupi sklapanju ugovora, Povjerenstvo predlaže Gradonačelniku slijedećeg prijavitelja s Konačne liste prvenstva za taj prostor. Gradonačelnik zadržava pravo nesklapanja ugovora o korištenju, odnosno poništenja natječaja u cijelosti ili djelomično bez obrazloženja.

16. Ugovor se zaključuje u pisanom obliku i osim osnovnih podataka o korisniku i prostoru, između ostalog sadržava:

- visinu naknade;

- aktivnosti od interesa za opće dobro;

-odredbu o razlozima i uvjetima za otkazivanje ugovora u slučaju kršenja ili neizvršavanja odredbi ugovora te odredbu o raskidu ugovora;

-odredbu o tome da korisnik ne može preuređivati gradski prostor bez prethodne pisane suglasnosti Grada Omiša;

-odredbu kojom se korisnik obvezuje gradski prostor predati u posjed Gradu slobodan osoba i stvari istekom roka na koji je dan, odnosno istekom roka na koji je dan ugovor sklopljen, odnosno istekom otkaznog roka ili raskidom ugovora;

-neopozivu izjavu korisnika kojom se odriče prava povrata uloženih sredstava u gradski prostor;

- odredbu da ako je ugovor sklopljen s više korisnika (zajedničko korištenje), oni za sva dugovanja koja proizlaze iz korištenja gradskog prostora odgovaraju solidarno;

- odredbu da će se ugovor raskinuti i prije isteka roka na koji je sklopljen, ako Grad Omiš donese odluku o drugačijem načinu raspolaganja gradskim prostorom.

17. Korisnik prostora plaća naknadu za korištenje gradskog prostora u iznosu navedenom u tabelarnom prikazu, uvećanu za PDV.

18. Pored naknade za korištenje, korisnik plaća i ostale troškove (struja, voda, odvoz smeća, komunalna naknada i dr.), poreze i naknade vezane za korištenje prostora.

19. Navedeni gradski prostor dodjeljuje se na korištenje u postojećem „VIĐENOM STANJU“.

 GRADONAČELNIK

 Ivo Tomasović, dipl.oec.

Klasa: 372-02/23-01/03
Urbroj: 2181-7-05-02/2-23-2

Datum, 14.9. 2023. godine